नई दिल्ली। हमारे देश हिंदुस्तान में जब कहीं से किसी मंत्री का काफिला गुजरता है, तो सड़के खाली करवा दी जाती हैं। राजनेताओं और मंत्रियों के वीवीआईपी कल्चर पर हमेशा से सवाल उठते रहे हैं। लेकिन इसी बीच एक खबर न्यूजीलैंड से है। वहां की महिला विकास मंत्री जूली ऐनी गेंटर प्रेग्नेंट थीं। उन्हें लेबर पेन हुआ। सड़क पर भीड़ थी। लेकिन लोगों को परेशानी ना हो, इसलिए वह साइकिल से ही अस्पताल पहुंच गईं। जूली को बेटी हुई है। मामला रविवार का है। जूली ने खुद अपनी यह कहानी इंस्टाग्राम पर शेयर की है। वह लिखती हैं, च्साइकिल से अस्पताल जाने के लिए रविवार का खूबसूरत दिन।ज् ग्रीन पार्टी की इस महिला सांसद ने अपने पति और साइकिल के साथ भी तस्वीर शेयर की है। वह लिखती हैं, हम ऑकलैंड सिटी हॉस्पटिल साइकिल से पहुंचे, क्योंकि सड़क पर हमारी कार और सपोर्ट क्रू के लिए जगह नहीं थी। इस यात्रा ने मेरा सबसे अच्छा मूड बना दिया।् जूली ने फरवरी महीने में फेसबुक पर अपनी प्रेग्नेंसी का ऐलान किया था। तब उन्होंने लिखा था, मुझे और मेरे साथी पीटर को अब साइकिल पर एक अतिरिक्त सीट की जरूरत होगी। दिलचस्प बात यह भी है कि महिला विकास मंत्री होने के साथ ही जूली के पास एसोसिएट ट्रांसपोर्ट मिनिस्टर का भी पद है। यानी वह चाहती तो सड़कें मिनटों में खाली करवा सकती थीं।